Source: http://www.bihon.ro/victorie-lejera-in-meciul-cu-sportul-studentesc/1375044
Timestamp: 2018-08-18 10:43:56+00:00

Document:
Victorie lejeră în meciul cu Sportul Studenţesc - BIHON
Victorie lejeră în meciul cu Sportul Studenţesc
la	22. ianuarie 2014 08:42
Tiberiu Negrean a marcat trei goluri FOTO: ORADEABESTPHOTO.RO
Multipla campioană a României la polo, CSM Digi a avut un debut fără probleme în cel de-al treilea turneu final din prima grupă valorică a Superligii Naţionale, dispunând lejer de Sportul Studenţesc, scor 16-8.
Partida a fost la discreţia orădenilor, care s-au aflat în avantaj pe tot parcursul meciului. Primele două sferturi au fost ceva mai echilibrate. CSM Digi a condus în permanenţă pe tabela de marcaj, dar nu s-a putut distanţa decisiv. Desprinderea a venit după pauză, când echipa noastră a marcat de patru ori în sfertul trei. La scorul de 11-5, meciul era practic jucat. În ultimul sfert, diferenţa a crescut în continuare, scorul final fiind 16-8. Antrenorul Dorin Costrăş a folosit mai multe rezerve din lot, Andrei Creţu şi Dunca fiind menajaţi.
Turneul continuă astăzi. CSM Digi va juca în cea de-a doua etapă cu Dinamo, de la ora 17, iar Steaua va întâlni Sportul Studenţesc, de la ora 18:30. Ambele meciuri vor fi transmise în direct de Digi Sport 2.
Bazinul Steaua din Capitală
CSM Digi Oradea – Sportul Studenţesc 16-8 (5-4, 2-1, 4-0, 5-3)
CSM Digi: Pjetlovic. D. Creţu – portari; Jurcă, Negrean 3, Diaconu 1, Chioveanu 2, Popoviciu 2, Alexa, Cupic 2, Freundlich 2, B. Câmpianu 1, R. Georgescu 2, Kádár 1. Antrenor: Dorin Costrăş
Sportul Studenţesc: Nenciu, Moraru – portari; Avram, Marcoci 1, Radko 2, Mateiaşi, Dragomirescu 2, Căt. Stan 1, Oanţă 1, Ad. Stan, Rădoi 1, E. Andrei. Antrenori: Aurelian Georgescu, Aurelian Ionescu
Taguri: csm digi oradea, polo, sportul studentesc, Superliga Naţionala

References: CSM 
 CSM 
 CSM 

CSM 

CSM 
 csm